CELEX: 32006R0180
Language: et
Date: 2006-02-01 00:00:00
Title: Komisjoni määrus (EÜ) nr 180/2006,  1. veebruar 2006 , millega määratakse kindlaks kohustuslikud impordiks mõeldud roosuhkru tarnekogused AKV protokolli ja Indiaga sõlmitud kokkuleppe alusel tarneperioodiks 2005/2006, ning kehtestatakse erand määrusest (EÜ) nr 1159/2003

2.2.2006   
            
            
               ET
            
            
               Euroopa Liidu Teataja
            
            
               L 29/28
            
         
      KOMISJONI MÄÄRUS (EÜ) nr 180/2006,
   1. veebruar 2006,
   millega määratakse kindlaks kohustuslikud impordiks mõeldud roosuhkru tarnekogused AKV protokolli ja Indiaga sõlmitud kokkuleppe alusel tarneperioodiks 2005/2006, ning kehtestatakse erand määrusest (EÜ) nr 1159/2003
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 19. juuni 2001. aasta määrust (EÜ) nr 1260/2001 suhkrusektori turgude ühise korralduse kohta, (1) eriti selle artikli 39 lõiget 6,
   võttes arvesse komisjoni 30. juuni 2003. aasta määrust (EÜ) nr 1159/2003, millega sätestatakse üksikasjalikud rakenduseeskirjad roosuhkru impordi jaoks teatavate tariifikvootide ja sooduslepingute alusel turustusaastatel 2003/04, 2004/05 ja 2005/06 ning muudetakse määrusi (EÜ) nr 1464/95 ja (EÜ) nr 779/96, (2) ning eriti selle artikli 9 lõiget 1,
   ning arvestades järgmist:
   
               (1)
            
            
               Määruse (EÜ) nr 1159/2003 artiklis 9 sätestatakse üksikasjalikud eeskirjad, mis käsitlevad AKV protokollile ja Indiaga sõlmitud kokkuleppele alla kirjutanud riikidest imporditavate valge suhkru ekvivalendina väljendatud, CN-koodi 1701 alla kuuluvate toodete tollimaksu nullmääraga tarnimise kohustuse kehtestamist.
            
         
               (2)
            
            
               AKV protokolli artiklite 3 ja 7, Indiaga sõlmitud kokkuleppe artiklite 3 ja 7 ning määruse (EÜ) nr 1159/2003 artikli 9 lõike 3 ning artiklite 11 ja 12 kohaldamise tulemusena otsustas komisjoni olemasoleva teabe põhjal kehtestada iga ekspordiriigi jaoks tarnekohustuse tarneperioodiks 2005/2006.
            
         
               (3)
            
            
               Määruse (EÜ) nr 1159/2003 artikli 12 lõikega 2 nähakse ette, et eespool nimetatud artiklit 1 ei kohaldata, kui tarnekohustuste ja arvestatud AKV–India soodussuhkru koguse vahe moodustab tarnekohustustest kuni 5 %. Côte d'Ivoire’i, India ja Madagaskari puhul on tarnitud kogused tarnekohustuste kogustest väiksemad vastavalt 6,7 %, 7,6 % ja 6,7 %. Kuna asjaomased kogused on väga väikesed ning mõju ühenduse suhkruturule ja toorsuhkru tarnimisele rafineerimistehastesse kõnealusel tarneperioodil oli minimaalne, ei tuleks määruse (EÜ) nr 1159/2003 artikli 12 lõiget 1 kohaldada India, Côte d’Ivoire’i ja Madagaskari suhtes ning tarnimata kogused tuleks lisada nende riikide kohustuslikele tarnekohustustele tarneperioodiks 2005/2006 vastavalt kõnealuse määruse artikli 12 lõikele 4.
            
         
               (4)
            
            
               Käesoleva määrusega ettenähtud meetmed on kooskõlas suhkruturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 1159/2003 artikli 12 lõikest 2 ei kohaldata kõnealuse artikli lõiget 1 Côte d’Ivoire’i, India ja Madagaskari puhul tarneperioodil 2004/2005 tarnimata koguste suhtes.
   Käesoleva artikli lõikes 1 osutatud tarnimata kogused on lisatud artiklis 2 osutatud tarnekohustuste kogustele.
   Artikkel 2
   AKV protokollile ja Indiaga sõlmitud kokkuleppele alla kirjutanud riikidest imporditavate CN-koodi 1701 alla kuuluvate toodete tarnekohustuste kogused väljendatuna valge suhkru ekvivalendina on tarneperioodiks 2005/2006 ning iga asjaomase ekspordiriigi jaoks esitatud lisas.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 178, 30.6.2001, lk 1. Määrust on viimati muudetud komisjoni määrusega (EÜ) nr 39/2004 (ELT L 6, 10.1.2004, lk 16).
   
      (2)  ELT L 162, 1.7.2003, lk 25. Määrust on viimati muudetud määrusega (EÜ) nr 568/2005 (ELT L 97, 15.4.2005, lk 9).
   
      LISA
      Tarnekohustuste kogused soodussuhkru importimiseks AKV protokollile ja Indiaga sõlmitud kokkuleppele alla kirjutanud riikidest tarneperioodiks 2005/2006 väljendatuna valge suhkru ekvivalendina.
      
                  AKV protokollile ja Indiaga sõlmitud kokkuleppele alla kirjutanud riigid
               
               
                  Tarnekohustused 2005/2006
               
            
                  Barbados
               
               
                  32 638,29
               
            
                  Belize
               
               
                  40 306,70
               
            
                  Kongo
               
               
                  10 225,97
               
            
                  Côte d'Ivoire
               
               
                  10 772,81
               
            
                  Fidži
               
               
                  165 305,43
               
            
                  Guyana
               
               
                  159 259,91
               
            
                  India
               
               
                  10 781,10
               
            
                  Jamaica
               
               
                  118 851,82
               
            
                  Keenia
               
               
                  5 050,48
               
            
                  Madagaskar
               
               
                  14 217,02
               
            
                  Malawi
               
               
                  20 993,62
               
            
                  Mauritius
               
               
                  493 856,36
               
            
                  Mosambiik
               
               
                  6 018,62
               
            
                  Saint Kitts ja Nevis
               
               
                  15 689,30
               
            
                  Suriname
               
               
                  0,00
               
            
                  Svaasimaa
               
               
                  116 631,85
               
            
                  Tansaania
               
               
                  10 298,66
               
            
                  Trinidad ja Tobago
               
               
                  47 717,60
               
            
                  Uganda
               
               
                  0,00
               
            
                  Sambia
               
               
                  7 086,65
               
            
                  Zimbabwe
               
               
                  30 262,59
               
            
                  Kokku
               
               
                  1 315 964,78